Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 738

3. Témák Személyes vonatkozások, család Pl. a család szerepe az egyén és a társadalom életében. Ember és társadalom Pl. az ünnepek fontossága az egyén és a társadalom életében, a fogyasztói társadalom, reklámok. Környezetünk Pl. a lakóhely fejlődésének problémái, a környezetvédelem lehetőségei és problémái. Az iskola Pl. iskolatípusok és iskolarendszer Magyarországon és külföldön. A munka világa Pl. a munkavállalás körülményei, lehetőségei itthon és külföldön; divatszakmák. Életmód Pl. az étkezési szokások hazánkban és külföldön. Szabadidő, művelődés, szórakozás Pl. szabadidősport, élsport, veszélyes sportok; a könyvek, a média és az internet szerepe, hatásai. Utazás, turizmus Pl. az idegenforgalom jelentősége. Tudomány és technika Pl. a tudomány és a technikai fejlődésének pozitív és negatív hatása a társadalomra, az emberiségre. 2001/70. szám A FIZIKA ÉRETTSÉGI VIZSGA ÁLTALÁNOS KÖVETELMÉNYEI A vizsga formája Középszinten: szóbeli Emelt szinten: írásbeli és szóbeli A fizika érettségi vizsga célja A középszintű fizika érettségi vizsga célja annak megállapítása, hogy a vizsgázó — rendelkezik-e a köznapi műveltség részét képező fizikai ismeretekkel; — képes-e ismereteit a mindennapokban tapasztalt jelenségekkel, a technikai eszközök működésével összekapcsolni; — ismeri-e a természettudományos gondolkodás, a természettudományok művelése során egyetemessé fejlődött megismerési módszerek alapvető sajátosságait; — képes-e az alapmennyiségek mérésére, a mért adatokból egyszerű számításokkal meghatározható további menynyiségek értékeire következtetni; — képes-e egyszerűen lefolytatható fizikai kísérletet elvégezni, valamint a kísérleti tapasztalatokat kiértékelni, grafikont elemezni; — rendelkezik-e a mértékekkel, mértékrendszerekkel, mennyiségekkel összefüggő gyakorlatias belső látásmóddal és arányérzékkel; — képes-e a tananyag által közvetített művelődési anyag alapvető fontosságú tényeit és az ezekből következő alaptörvényeket, összefüggéseket szabatosan kifejteni; — megérti-e a napjainkban felmerülő, fizikai ismereteket is igénylő problémák lényegét; — ismeri-e a fizikatörténet legfontosabb eseményeit és személyiségeit, a tananyag által közvetített legjelentősebb kultúrtörténeti vonatkozásokat. Az emelt szintű fizika érettségi vizsga célja annak megállapítása, hogy a vizsgázó — elsajátította-e a követelményekben előírt ismereteket; — képes-e az ismeretanyag belső összefüggéseit, az egyes témakörök közötti kapcsolatokat áttekinteni, felismerni; — tudja-e ismereteit jelenségek értelmezésében, problémák megoldásában — a megfelelő matematikai eszközöket is felhasználva — alkalmazni; — járatos-e a fizika tanult vizsgálati és következtetési módszereiben; — ismeri-e a természettudományos gondolkodás, a természettudományok művelése során egyetemessé fejlődött megismerési módszerek alapvető sajátosságait, felismeri-e alkalmazásukat; — képes-e a tanultak alapján lefolytatható fizikai mérés, kísérlet megtervezésére és elvégzésére, valamint a kísérleti tapasztalatok kiértékelésére, következtetések levonására, grafikonelemzésre; — rendelkezik-e a mértékekkel, mértékrendszerekkel, mennyiségekkel összefüggő gyakorlatias belső látásmóddal és arányérzékkel, pontosan használja-e a mértékegységeket; — képes-e a tananyag által közvetített művelődési anyag logikai csomópontjait képező, alapvető fontosságú tényeket és az ezekből következő alaptörvényeket, összefüggéseket szabatosan kifejteni, megmagyarázni; — képes-e a mindennapi életet befolyásoló fizikai természetű jelenségeket értelmezni; — ismeri-e a legfontosabb technikai eszközök, rendszerek működési elveit; — rendelkezik-e több témakör ismeretanyagának logikai összekapcsolását igénylő, összetett fizikai feladatok, problémák megoldási képességével; — tájékozott-e a legfontosabb fizikatörténeti és kultúrtörténeti vonatkozásokban; — képes-e a környezetvédelemmel és természetvédelemmel összefüggő problémák megértésére és elemzésére. 2001/70. szám Tartalmi követelmények Középszint Témakörök Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes